سومالیا ده ۴ ییل کیین ایککینچی مراتبه آچگرچیلیک باشلب کیتگن.شوندای قلیب بیر میلیون کیشی نینگ آچ ایکن لیگی بلدریلماقده. دنیا غذا و ایکینچی لیک تشکیلاتی, دنیا اولکه لری نی اوشبو اولکه گه یاردم ایتیش گه چقردی. بیرلشگن ملت لر تشکیلاتی بشری ایش لر بوییچه سومالیا مسئولی فلیپ لازارانی, "سومالیا ده سونگگی ۶ آی ده آچگرچیلیک خطری ۲۰ فایز مقیاسی ده آرتیب کیتدی. بیر میلیون کیشی آچ قالگن وضعیت ده. بشری یاردم گه محتاج کیشی لرنینگ سانی قریب ۳ میلیون نفر دن عبارت" دییه قید ایتدی. میلادی ۲۰۱۱ نچی ییلی ده آچگر چیلیک سببلی اوشبو اولکه ده ۲۶۰ مینگ کیشی وفات ایتگن ایدی. اولکه ده گی خوف سیزلیک معما لری هم یاردم لرنینگ آلیب باریلیشی گه توسیق بولماقده. الشباب تشکیلاتی چیککه حدود لر ده کوپلب جای لر نی کنترول ایتماقده. خودی منه شو منطقه لرگه یاردم لرنینگ آلیب باریلیشی تقریباً هیچ ممکن ایمس.
